Document ID: /fineweb-2-swissfilter-quality_10-filterrobots/filtered/01308.jsonl.gz/1492

Muzikë
Dua Lipa kujton jetën e saj si refugjate në “W Magazine”
Dua Lipa së fundmi ka pozuar për kopertinën e “W Magazine”. Në një intervistë për revistën e mirënjohur, ajo ka folur rreth largimit nga vendlindja, Kosova, si dhe sfidat e emigrimit në rrugëtimin e familjes së saj në Mbretërinë e Bashkuar, përcjell albinfo.ch.
Këngëtarja e njohur shqiptare, Dua Lipa, është aktive në industrinë e muzikës. Gjatë periudhës së izolimit, ajo publikoi albumin e saj “Future Nostalgia”, i cili ka rezultuar tepër i suksesshëm.
Ndërsa këtë muaj Dua ka pushtuar kopertinën e revistës së famshme, W Magazine.
Ajo ka dhënë një intervistë, në të cilën është rrëfyer për karrierën dhe jetën si emigrante.
“Ajo vjen nga një familje “shumë liberale” e muzikantësh (babai i saj ishte këngëtar i grupit ODA, një grup kosovar i muzikës ‘rock’) dhe akademikë (gjyshi i saj ishte një historian), dhe u rrit kryesisht në Londër, por gjuha e saj e parë është shqipja, dhe ajo është vajzë e refugjatëve”, ka shkruar revista e njohur për këngëtaren.
“Në vitin 1992, tre vjet para lindjes së saj, familja e saj u dëbua nga qyteti i lindjes së tyre, Prishtinë, nga forcat nën drejtimin e presidentit serb Slobodan Milosevic. Në kohën kur familja Lipa u rikthye në vendlindje në vitin 2006, kur Dua ishte 11-vjeçare, Kosova kishte duruar një luftë që rezultoi me mijëra vdekje civile, shpërngulje masive të popullsisë dhe krime lufte, për të cilat u akuzuan më vonë një numër zyrtarësh, përfshirë Millosheviçin në Gjykatën Ndërkombëtare të Drejtësisë në Hagë”, vazhdon më tej shkrimin W Magazine.
“Prindërit e mi gjithmonë ëndërronin të ktheheshin në Kosovë”, ka thënë Dua Lipa.
“Unë mendoj se një gjë që njerëzit nuk e kuptojnë, veçanërisht me situatën e refugjatëve për momentin, është se thjesht askush nuk largohet nga vendlindja, përveç nëse dëshiron të kujdeset për familjen e tyre ose janë në kohë krize”, ka thënë më tej këngëtarja.
Kjo nuk është hera e parë që Dua flet për origjinën e saj, në intervista të ndryshme ajo është shprehur se ndjehet krenare për rrënjët e saj.
LAJME INTERESANTE NGA INTERNETI
Të ngjashme
Presidentja Osmani: Mirë se vjen në shtëpi, Dua Lipa!
Të tjera nga Muzikë
E-Diaspora
-
Me çmimin “Shën Tereza, shqiptarja e gjithë botës” nderohet edhe Ajet Tahiri Në spektaklin “Shën Tereza, shqiptarja e gjithë botës” i mbajtur të shtunën në Shkup, me çmimin...
-
Si e shohin politikanët shqiptarozviceranë kthimin e degëve të partive kosovare në Zvicër
-
Mërgimtarët vazhdojnë të paguajnë policën e sigurimit, premtimi i Qeverisë mbetet bosh
-
Përleshje e dhunshme e shqiptarëve në aeroportin Italisë, 8 të arrestuar
-
FC Kosova Cyrih fitues i Kupës së Unionit në Zvicër për vitin 2022
Jeta në Zvicër
-
BIsedë
Liberalizmi zviceran, midis qytetarisë aktive dhe lirive individuale Opusi i dytë i diskutimeve mbi liberalizmin i realizuar nga shoqata Albinfo.ch në bashkëpunim me Qarkun...
-
Google vazhdon të zgjerojë operacionet e saj në Zvicër
-
Shkencëtarët në Zvicër dhe Austri kanë krijuar një plastikë të re të riciklueshme
-
71 dele bien nga shkëmbi, ngordhin 40 prej tyre: Ishte ujku shkaktar?
-
6 muaj burg për ish-priftin e varur nga lojërat e fatit: ka marrë mbi 3 milionë franga “hua”